Document ID: 32007R1165

REGULAMENTUL (CE) NR. 1165/2007 AL COMISIEI
din 3 septembrie 2007
de stabilire pentru anul 2007 a „listei Prodcom” de produse industriale prevăzută de Regulamentul (CEE) nr. 3924/91 al Consiliului
(Text cu relevanţă pentru SEE)
COMISIA COMUNITĂŢILOR EUROPENE,
având în vedere Tratatul de instituire a Comunităţii Europene,
având în vedere Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producţiei industriale (1), în special articolul 2 alineatul (6),
întrucât:
(1)
Regulamentul (CEE) nr. 3924/91 impune statelor membre să realizeze o anchetă comunitară asupra producţiei industriale.
(2)
Ancheta asupra producţiei industriale trebuie să se bazeze pe o listă de produse care să identifice producţia industrială ce trebuie analizată.
(3)
O listă de produse este necesară pentru a permite alinierea între statistica de producţie şi statistica de comerţ exterior şi pentru a permite o comparaţie cu nomenclatura comunitară a produselor CPA.
(4)
Lista produselor cerută de Regulamentul (CEE) nr. 3924/91 şi denumită „lista Prodcom” este comună tuturor statelor membre şi este necesară pentru a compara datele între statele membre.
(5)
Lista Prodcom trebuie actualizată şi, prin urmare, este necesar să se stabilească lista pentru anul 2007.
(6)
Măsurile prevăzute în prezentul regulament sunt conforme cu avizul Comitetului pentru programul statistic înfiinţat prin Decizia 89/382/CEE, Euratom a Consiliului (2),
ADOPTĂ PREZENTUL REGULAMENT:
Articolul 1
Lista Prodcom pentru anul 2007 este cea stabilită în anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale şi se aplică direct în toate statele membre.
Adoptat la Bruxelles, 3 septembrie 2007.

Labels: 7
1
19